Բոլոր համալսարաններն ունեն հաշմանդամություն ունեցող անձանց հարցերով զբաղվող մարմիններ: Ես միայն օգտվել եմ համալսարանական այդ ծառայություններից, որոնք ինձ լիուլի բավարար էին: Հիմնական ուղղությունները կհամարեի տեխնիկական ապահովվածությունը, տեղաշարժման խնդիրների լուծումը և կենցաղային ու կրթական ադապտացիայի հետ կապված այլ խնդիրներ: Կարևոր է նշել, որ նրանք աջակցում են ոչ միայն կրթությանն ուղղակիորեն, այլև անուղղակիորեն առնչվող հարցերում, ինչպիսիք, օրինակ՝ տեղանքում ինքնուրույն տեղաշարժվելու խնդիրը, որն ինձ պետք էր առանց որևէ օգնության դասի գնալ: